Norske Selskab (1818)

**Norske Selskab** er en selskapsklubb for menn i Oslo. Klubben ble etablert i Christiania i 1818 og tok sitt navn fra det tidligere Norske Selskab som fantes i København fra 1772 til 1813, og forstår seg selv som en videreføring av denne. I flere år fantes et konkurrerende selskap, Det Norske Selskab (1859), grunnlagt av Ibsen og Bjørnson i 1859. Dette oppfattet seg som en videreføring av København-selskapet, og var dominert av yngre kunstnere og litterater.

Klubben holder til i og eier Akersgata 18 i Oslo. I 1885 reiste klubben et monument over Wessel på Wessels plass. Direksjonens leder er p.t. Carsten H. Holtermann. Til en hver tid er det bare 1&nbsp;100 menn som er medlemmer. Ventelisten er på noen hundre navn og de fleste står der i mange år. Søkere må anbefales av to medlemmer. En egen komité voterer inn medlemmer. Makt og penger hjelper, men også personer fra kulturlivet aksepteres. Kvinner kan ikke bli medlemmer, men har adgang flere dager i uken og på en rekke arrangementer for øvrig. Medlemspraksisen har flere ganger fått oppmerksomhet i media.

## Kjente medlemmer
;Medlemmer per 1850
Den første fullstendige medlemslisten er fra midten av 1800-tallet og omfattet mange av Norges ledende menn på den tiden. Listen bestod av 48 trofaste medlemmer som betalte kontingent, selv om selskapet hadde måttet innstille virksomheten:

*Professor Matthias Numsen Blytt
*Justitiarius Georg Jacob Bull (1821)
*Prokurator Ulrik Barth
*Major Dietrichson
*Dr. Hjort
*Dr. Døderlein
*Stattholder Severin Løvenskiold (1827)
*Statsråd Poul Christian Holst
*Statsråd Olaus Michael Schmidt
*Statsråd Jørgen Herman Vogt
*Statsråd Hans Riddervold (1839)
*Statsråd Søren Anton Wilhelm Sørenssen
*Assessor Hansen
*Assessor Haagen Krog
*Fogd Gjerdrum
*Prest Fangen
*Prest Lieungh
*Amtmann Erik Røring Møinichen
*Kammerherre Christian Holst
*Postmester Frederik Michael Frantz Wilhelm Løvenskiold
*Universitetslektor Carl Wilhelm Boeck
*Overlærer Fritzner
*Prokurator Rasch
*Apoteker Møller
*Intendant Mejlænder
*Kaptein Holmboe
*Advokat Rolfsen
*Advokat Homan
*Professor Hallager
*Byråsjef Bakke
*Konsul Westye Egeberg
*Konsul Faye
*Konsul Johs. Heftye (1829)
*Generalkonsul Benjamin Wegner (1835)
*Kjøpmann Nicolai Heftye (1831)
*Kjøpmann Henrik Heftye
*Kjøpmann Kokkin
*Kjøpmann Jacob Peter Meyer
*Kjøpmann Christian Julius Schou
*Kjøpmann I.H. Schwensen 
*Grosserer Hans Gulbranson (1848)
*Kjøpmann Mogens Thorsen
*Kjøpmann Tidemand
*Sekretær Rongtvedt
*Børskommissær Schmidt
*Megler Hamborg

;Senere medlemmer

*Grosserer Carl August Gulbranson (1873)
*Brukseier Jørgen Meinich (1873)

## Diskusjon om medlemspraksis
Norske Selskab har flere ganger fått oppmerksomhet for sin medlemspraksis i norske medier, herunder klubbens sterke meninger om hvem som kan bli medlemmer og syn på kvinner. I 2013 satte *[[Dagbladet]]* fokus på praksisen overfor kvinner, etter at oljeminister Thorhild Widvey ble nektet adgang til en torskemiddag i klubbens lokaler, selv om det da ikke var snakk om medlemskap i selve klubben. I den sammenhengen meldte Johan H. Andresen jr. seg ut på grunn av klubbens kvinnesyn. Klubben uttalte da også at Ole Paus ikke var «clubable», selv om han ikke hadde søkt om medlemskap. Ole Paus' farfar Thorleif Paus var selv medlem. Det fremgikk til tross for uttalelsen av årboken for 2012–2013 at Ole Paus ble medlem i løpet av 2013. I 2020 foreslo styret å utrede om kvinner kunne bli medlemmer, men utredningsprosessen ble straks stanset av medlemmene. I 2020 var spørsmålet om kvinnelige medlemmer igjen diskutert i media, og en rekke profilerte medlemmer som fiolinist Arve Tellefsen, forlegger Mads Nygaard og Nikolai Astrup meldte seg ut i protest mot klubbens kvinnesyn. Medlemmet Leopold Løvenskiold krevde at Christian Ringnes og Cato Schiøtz skulle ekskluderes fordi de var åpne for å diskutere medlemskap for kvinner.

## Referanser


## Eksterne lenker
* 
*